  Виталий Пронин Удмуртилэн тӧроез но солэн кышноез куараоссэс сётӥзы Эшъяськон юртын интыяськем участокын. Татын коронавируслэн вӧлмеменыз нюръяськон понна вань куронъёс быдэстӥсько. Наблюдательёс ужало, куара сётонэз видеонаблюдение пыр но сак эскеро. — Улосмы мед умой улоз, азинскоз, Россилэн Президентэныз Владимир Путинэн ӵектэм нацпроектъёс улонэ мед пыӵалозы шуыса, Кун Думае оскымон муртъёсты быръёно, — вераз Александр Бречалов. Куара сётон понна Удмуртиын оглом сюрслэсь трос участокъёс, 3 сюрс наблюдательёс ужалозы. 3 нунал ӵоже видеонаблюдение мыноз 485 участокын, 34 избирательной комиссиын, мукет интыосын видеофиксация ужалоз. Куара сётыны 8 часысен 20 часозь луоз. Кун Думае сяна, Удмуртиысь ёросъёс муниципал округъёсазы депутатъёсты быръёзы. УД Теги: Быръёнъёс куарасётон Тро  